Toshkent shahriga Samarqanddagi «SamAvto» zavodida ishlab chiqarilgan tez yordam mashinalari olib kelindi. Bu Samarqanddagi zavod ishlab chiqargan ushbu turdagi zamonaviy tez yordam mashinalarining birinchi partiyasi hisoblanadi. Foto: SamAvto Toshkent shahriga Samarqandda ishlab chiqarilgan 27ta tez yordam mashinalari olib kelindi. Joriy yil may oyidan boshlab ishlab chiqarish boshlangan «ISUZU D-Max» modelidagi bu tur tez yordam mashinalarining ilk partiyasi aynan Toshkentga yuborildi. «SamAvto» o‘tgan yil oktyabrda boshqa turdagi tez yordam mashinalari ham ishlab chiqarishni boshlagan va pandemiya vaqtida ehtiyoj bo‘lgani uchun D-Max modelidagi tez yordam mashinalarini ishlab chiqarish yo‘lga qo‘yilgan. «SamAvto» mutaxassislarining Kun.uz’ga ma’lum qilishicha, korxona ichki bozorda tez yordam mashinalariga bo‘lgan ehtiyojni qondirgandan keyingina «ISUZU D-Max» tez yordam mashinalarini eksport qilishni boshlaydi.